ডানকুনি

ডানকুনি ভারতের পশ্চিমবঙ্গ রাজ্যের হুগলি জেলার শ্রীরামপুর মহকুমায় অবস্থিত একটি শিল্প শহর। শহরটি কলকাতা মহানগর অঞ্চল বা বৃহত্তর কলকাতা এর অন্তর্গত। ২০১১ সালের আদমশুমারি অনুযায়ী এর জনসংখ্যা ২,৪৯,৮৪০।

ভূগোল

থানা
ডানকুনি থানার এক্তিয়ারের মধ্যে ডানকুনি পৌরসভা এবং শ্রীরামপুর উত্তরপাড়া সমষ্টি উন্নয়ন ব্লকের কিছু অংশ অন্তর্গত।

জনপরিসংখ্যান
২০১১ সালের আদমশুমারিতে ডানকুনি শহরের জনসংখ্যা ২,৪৯,৮৪০, যার মধ্যে ১,২৮,১৩৯ জন পুরুষ এবং ১,২১,৭০১ জন নারী। ০ থেকে ৬ বছরের শিশুর সংখ্যা ২২,৯৫৬। ৭ বছরের বেশি বয়সীদের মধ্যে কার্যকরী সাক্ষরতা হার ৮৫.৬৯%।

ভাষা

২০১১ সালের আদমশুমারির সময় জনসংখ্যার ৭০.১২% জনের প্রথম ভাষা বাংলা, ২৫.৭৯% জনের হিন্দি এবং ২.৩৯% জনের ওড়িয়া।

অর্থনীতি

ব্যবসা ও শিল্প
ডানকুনিতে কিছু ব্যবসায়িক ও শৈল্পিক প্রতিষ্ঠান হলো:
 ভারতীয় রেলের ডিজেল লোকোমোটিভ কম্পোনেন্ট ফ্যাক্টরি, যা ২০১২ সালে মুখ্যমন্ত্রী মমতা বন্দ্যোপাধ্যায় উদ্বোধন করেছিলেন। এটি উচ্চ অশ্বক্ষমতার ডিজেল লোকোমোটিভ আন্ডারফ্রেম তৈরি করে। এটি বারাণসীর বেনারস লোকোমোটিভ ওয়ার্কসের সিস্টার ইউনিট হিসেবে কাজ করে।
 ভারতীয় রেলের চিত্তরঞ্জন লোকোমোটিভ ওয়ার্কসের ইলেকট্রিক লোকো অ্যাসেম্বলি অ্যান্ড অ্যান্সিলারি ইউনিট, যা ২০১৬ সালে কাজ শুরু করে দিয়েছে।
 ইস্টার্ন ডেডিকেটেড ফ্রেট করিডোরের পূর্ব টার্মিনাস ডানকুনিতে হবে। লুধিয়ানা থেকে ডানকুনি পর্যন্ত বিস্তৃত ইস্টার্ন ডেডিকেটেড ফ্রেট করিডোর বৃহত্তর ডেডিকেটেড ফ্রেট করিডোর প্রকল্পের অন্তর্গত। করিডোরটির সোন নগর–ডানকুনি অংশে বৈদ্যুতিকৃত দুটি রেলপথ থাকবে। কলকাতা অঞ্চলের প্রস্তাবিত গভীর সমুদ্রবন্দর পর্যন্ত রেলপথকে প্রসারিত করার ব্যবস্থা আছে। সোন নগর–ডানকুনি অংশটি সরকারি–বেসরকারি অংশীদারিত্বের মাধ্যমে বাস্তবায়িত হবে। ইস্টার্ন ডেডিকেটেড ফ্রেট করিডোরটি মূলত ইস্পাত ও কয়লা পরিবহনের জন্য ব্যবহৃত হবে। ২০০৬ সালে ভারত সরকার  প্রাথমিক খরচে প্রকল্পটির অনুমোদন দিয়েছেন। , প্রকল্পটি বিলম্বিত হচ্ছে এবং খরচ বৃদ্ধির জন্য অতিরিক্ত অনুমতির প্রয়োজন।
 ১৯৭০-এর দশকে ন্যাশনাল ডেয়ারি ডেভেলপমেন্ট বোর্ড (এনডিডিবি) অপারেশন ফ্লাডের অংশ হিসেবে ডানকুনিতে মাদার ডেয়ারি, কলকাতা চালু করেছিল। এটি চার মহানগর জুরে বিস্তৃত এবং সমস্ত ইউনিটের নাম "মাদার ডেয়ারি" ছিল। পরবর্তীকালে এনডিডিবি সরে গেলেন এবং ১৯৯৬ সালে ওয়েস্ট বেঙ্গল কোঅপারেটিভ মিল্ক ফেডারেশন এর দায়িত্ব গ্রহণ করে। এটি দিল্লিভিত্তিক মাদার ডেয়ারি থেকে আলাদা। ডানকুনিতে মাদার ডেয়ারি, কলকাতার মূল কারখানা দিনে  দুধ প্রস্তুত করে। দুধ ছাড়া এটি দই, পনির, ঘি ও পানীয় জল প্রস্তুত করে।
 ১৯৮০-র দশকে কোল ইন্ডিয়া ডানকুনি কোল কমপ্লেক্স নামক এক নিম্ন তাপমাত্রায় কার্বনীকরণ কারখানা স্থাপন করেছিল। বর্তমানে এটি সাউথ ইস্টার্ন কোলফিল্ডস লিমিটেড দ্বারা ইজারায় পরিচালিত হয়। এটি দিনে  কঠিন ধোঁয়াহীন জ্বালানি প্রস্তুত করে, যার নাম "সিআইএল কোক"। এছাড়া এটি দিনে  কোল গ্যাস প্রস্তুত করে, যা গ্রেটার ক্যালকাটা গ্যাস সাপ্লাই কর্পোরেশন লিমিটেডের মাধ্যমে কলকাতা ও হাওড়ার আশেপাশে পাঠানো হয়।
 ভূষণ পাওয়ার অ্যান্ড স্টিল ২০০১ সালে ডানকুনিতে একটি ঠান্ডা রোলিং ও গ্যালভানাইজেশন কারখানা দিয়ে শুরু হয়েছিল এবং এটি পরে বিস্তৃত হলো।
 আনমোল ইন্ডাস্ট্রিজ (পূর্বনাম আনমোল বিস্কিটস) হলো অন্যতম প্রধান বিস্কুট প্রস্তুতকারক, যা ১৯৯৩ সালে প্রতিষ্ঠিত হয়েছিল। ২০১৭ সালে এটি মাসে ৮ লক্ষ কার্ট‌ন প্রস্তুত করত। ডানকুনি ও নয়ডাতে এর কারখানা আছে।

পরিবহন

সড়ক
জাতীয় সড়ক ১৯ (পূর্বনাম জাতীয় সড়ক ২) ও জাতীয় সড়ক ১৬ (পূর্বনাম জাতীয় সড়ক ৬) এই শহরে মিলিত হয়। ডানকুনিতে মিলিত হয় এমন অন্যান্য সড়ক হলো জাতীয় সড়ক ১২-এর (পূর্ব‌নাম জাতীয় সড়ক ৩৪) সঙ্গে যুক্ত বেলঘরিয়া এক্সপ্রেসওয়ে, রাজ্য সড়ক ১৩ বা দিল্লি রোড এবং রাজ্য সড়ক ১৫।

রেল

ডানকুনি জংশন রেলওয়ে স্টেশন হাওড়া–বর্ধমান কর্ডে অবস্থিত, যা ১৯১৭ সালে তৈরি হয়েছিল। এটি হাওড়া রেলওয়ে বিভাগের এক গুরুত্বপূর্ণ ইয়ার্ড। ১৯৩২ সালে উইলিংডন সেতু (বর্তমানে বিবেকানন্দ সেতু) দিয়ে দমদম ও ডানকুনির মধ্যে কলকাতা কর্ড লিংক লাইন চালু হয়েছিল।

নতুন শহর উন্নয়ন প্রকল্প
এই শহরকে কেন্দ্র করে কলকাতা মেট্রোপলিটন অথরিটি ৪৮৪৬ একর জমিতে নতুন একটি শহর নিল্মানের পরিকল্পনা নিয়েছে। এর ফলে ডানকুনি শহরটি আরও প্রসারিত হবে। প্রকল্পটিতে ৪০৫৬ একর জমিতে শহর নির্মাণ করা হবে বাকি ৭৭৭ একর জমিতে শিল্পাঞ্চল গড়া হবে। বর্তমানে এই প্রকল্পের কাজ চলছে। এই প্রকল্পে মোট সম্পূর্ণ ৫ টি ও আংশিক ভাবে ১৫ টি গ্রামে জমি অধিগ্রহণ করা হবে।এই প্রকল্প এলাকা চারটি থানার অন্তর্গত। এই থানা চারটি হল - ডানকুনি, সিঙ্গুর, শ্রীরামপুর, ও চণ্ডীতলা থানা। এই এলাকার প্রধান স্টেশন গুলি হল - বেমপুর, জানাই রোড, ও ডানকুনি।

তথ্যসূত্র

বহিঃসংযোগ

হুগলি জেলার শহর ও নগর
কলকাতার পাড়া
কলকাতা মহানগর অঞ্চল